Acasă, fără ceva care să ne perturbe programul, începem să citim și să recitim Vonnegut, Cortázar, Doctorow, Franzen, Palahniuk, Boris Vian, Patrick deWitt, Cormac McCarthy, Peixoto, DeLillo, Julian Barnes, Mamleev, Sorokin, Șișkin, J.R. Moehringer, Bolaño (după ce terminăm 2666 intrăm în antractul de dinaintea sfîrșitului, așadar citim cărți care demonstrează cu argumente matematice că și noi putem scrie la fel, din moment ce putem face orice — fenomen deja demonstrat pe cimpanzei), Lydia Davis, Elizabeth Strout, Peter Carey, Saramago, Jonathan Coe, Evgheni Vodolazkin, Viktor Pelevin — între timp mergem la concerte, cursuri de filologie, cenacluri literare, cenacluri de aeromodelism, Muzeul Țăranului Român și Roma, să vedem Columna.